**Magic if যাদুকৰী যদি**

Magic if বা যাদুকৰী যদি হৈছে অভিনেতা সকলে অভিনয় কৰিবলৈ ব্যৱহাৰ কৰা এটা কৌশল। এই কৌশল বা পদ্ধতি টো ৰুছীয়াৰ Stanislavsky এ পোনপ্ৰথম বাৰৰ বাবে উল্লেখ কৰিছিল।

তেওঁ কৈছিল যে এজন অভিনেতাই যিকোনো এটা চৰিত্ৰ কৰিবলৈ লোৱাৰ আগত নিজকে সেই চৰিত্ৰটোৰ স্থানত অৰ্থাৎ চৰিত্ৰটো যিটো পৰিস্থিতি বা পৰিবেশত জীয়াই আছে সেই পৰিস্থিতি বা পৰিবেশত নিজেই আছে বুলি কল্পনা কৰিব পাৰিব লাগে বা কৰি লব লাগে। তেনে কৰিলে নিজৰ অনুভৱৰ পৰা অভিনেতা জনে নিজেই জানিব যে তেনে এটা পৰিস্থিতিত বা পৰিবেশত কেনে ধৰণে কথা কব, চলাফুৰা কৰিব বা ব্যৱহাৰ কৰিব লাগে বা কৰা উচিত। তেতিয়া চৰিত্ৰটো উপস্থাপন কৰোতে সহজ হৈপৰে। এই কল্পনা কৰিব পৰা বা কৰিলোৱা প্ৰক্ৰিয়া টোকে Magic if বা যাদুকৰী যদি বোলা হয়।

Magic if, অভিনেতা সকলৰ বাবে এটা অতি শক্তিশালী ব্যৱ্হাৰযোগ্য পদ্ধতি। অভিনেতা এজনে তেওঁ কৰিবলৈ লোৱা চৰিত্রটোৰ সম্পৰ্কে আকৰ্ষণীয় আৰু নতুন নতুন কথা জানিবলৈও এই পদ্ধতিটো ব্যৱহাৰ কৰিব পাৰে।